Formenn Vinstri grænna, Framsóknarflokks og Sjálfstæðisflokks hittust í ráðherrabústaðnum í morgun og héldu áfram stjórnarmyndunarviðræðum. Efnahagsmálin eru efst á baugi á fundinum í dag.
Formenn ríkisstjórnarflokkanna þriggja segja að góður gangur sé í viðræðunum. Ásgeir Jónsson seðlabankastjóri mætti á fund þeirra klukkan tíu í morgun.
Vegna þess að við vorum að fara yfir stöðu ríkismála á föstudag og í dag ætlum við að fara yfir stöðu efnahagsmála.
Sagði Katrín Jakobsdóttir þegar við náðum tali af henni fyrir fundinn. Hún segir að viðræðurnar geti tekið nokkrar vikur.
Hjá starfandi ríkisstjórn hefur Sjálfstæðisflokkur fimm ráðherraembætti, Vinstri græn þrjú og Framsókn þrjú.
Sigurður Ingi Jóhannsson, formaður Framsóknarflokksins, segir að skipting ráðuneyta verði rædd á síðari stigum viðræðanna.